Els amants de la naturalesa podran gaudir de visites guiades a la Casa Penya els diumenges de maig i juny
12 de maig 2017

![](/media/giconrry/76_0a559089-f1cd_cuerpo.jpg)  
  
Acció Ecologista-Agró i l'Ajuntament de Sagunt han organitzat, durant els mesos de maig i juny, visites guiades a la Casa Penya, el centre d'educació i voluntariat ambiental de la marjal d’Almardà-Almenara. La Comissió d'Educació Ambiental d’Acció Ecologista-Agró ha programat estes visites cada dos diumenges, que, a més, inclouen un passeig per la Finca de Penya, la reserva de fauna silvestre de la marjal.  
  
La primera visita guiada serà este diumenge, 14 de maig, d'11 a 13.30 hores. D'altra banda, és important destacar que la Casa Penya té obertes les portes, des del passat 10 de maig, per a tots aquells amants de la naturalesa, veïns, turistes i curiosos que vulguen visitar-la i descobrir alguns dels tresors naturals dels ecosistemes mediterranis litorals, com la platja, el saladar i la marjal. Es podrà gaudir tant de l'exposició permanent com de la resta d'equipaments del centre mediambiental tots els dimecres i dijous de maig i juny, en horari d'11 a 13.30 hores.  
  
Per a aquells que vulguen concertar una visita a la Casa Penya, rebre més informació o fer qualsevol altra consulta, poden enviar un correu a visitescasapenya@gmail.com, o telefonar als matins al 960 263 617.  

*   [](http://www.facebook.com/sharer.php?u=https://aytosagunto.es/va/actualitat/els-amants-de-la-naturalesa-podran-gaudir-de-visites-guiades-a-la-casa-penya-els-diumenges-de-maig-i-juny/ "Facebook")
*   [](http://twitter.com/share?url=https://aytosagunto.es/va/actualitat/els-amants-de-la-naturalesa-podran-gaudir-de-visites-guiades-a-la-casa-penya-els-diumenges-de-maig-i-juny/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-amants-de-la-naturalesa-podran-gaudir-de-visites-guiades-a-la-casa-penya-els-diumenges-de-maig-i-juny/ "Linked In")
*   [](mailto:?body=https://aytosagunto.es/va/actualitat/els-amants-de-la-naturalesa-podran-gaudir-de-visites-guiades-a-la-casa-penya-els-diumenges-de-maig-i-juny/)